钦定古今图书集成/历象汇编/岁功典/第045卷 > 《直隶志书》〈各省风俗同者不载〉 > 永平府
## 钦定古今图书集成/历象汇编/岁功典/第045卷 > 《直隶志书》〈各省风俗同者不载〉 > 永平府

孟夏月朔雨，占麦丰歉。俗云：“一二麦脚黄，三四落把
穰，五六泥中割，七八麦上场。”以七八日雨为上也。八
日为浮屠生日，浴佛，僧尼各建道场，宣经偈。男妇结会持斋，诣佛寺礼拜。或以黄豆置盘盂而念佛，悉如
豆数。且分众食，谓之结缘。十八日祀天仙，亦谓之拜
庙，视季春尤盛。盖妇人求嗣者，本古高禖遗风流而
为赛祷。又童男女多病者，以小纸鞂为枷锁荷之，诣
庙祈祷，三年为满，焚神前谓枷愿。其祠在迁安景忠
山颠者，俗称顶上娘娘。昌黎仙人顶亦称顶上。境数
百里内外，男女或负病匍匐上献钱于祠官，立收头
而坐享其利。进香者往返交错于途旅店咸获利。山
下纸币之肆，亦二三日大市也。